Source: http://www.minzp.sk/sekcie/temy-oblasti/ochrana-prirody-krajiny/informacie-zacatych-spravnych-konaniach/krajsky-urad-zivotneho-prostredia-trencin/obvodny-urad-trencin/ou-tn-oszp1-2017-017423-2-sd.html
Timestamp: 2018-08-18 14:55:25+00:00
Document Index: 13787781

Matched Legal Cases: ['§ 1', '§ 4', '§ 56', '§ 15', '§ 67', '§ 15', '§ 14']

OU-TN-OSZP1-2017/017423-2/SD - Ministerstvo životného prostredia Slovenskej republiky
OU-TN-OSZP1-2017/017423-2/SD
Menu > Témy a oblasti > Ochrana prírody a krajiny > Informácie o začatých správnych konaniach > Kraj Trenčín > Okresný úrad Trenčín > OU-TN-OSZP1-2017/017423-2/SD
Oznamujeme vám, že Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“), začal 27. apríla 2017 správne konanie ako vecne a miestne príslušný orgán štátnej správy ochrany prírody a krajiny podľa § 1 ods. 1 písm. b) a § 4 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov, na základe žiadosti Strednej odbornej školy lesníckej a drevárskej J. D. Matejovie (ďalej len „žiadateľ“, kontaktná adresa: Hradná 534, 033 14 Liptovský Hrádok), týkajúcej sa vyhotovenia stredoškolskej odbornej činnosti študentom Matúšom Chovanom (trvalé bydlisko: Slatina nad Bebravou 227, 956 53 Slatina nad Bebravou) so zameraním na mapovanie a inventarizáciu škumpy vlasatej na území prírodnej rezervácie Smradľavý vrch.
Predmetom žiadosti je vydanie súhlasu podľa § 56 ods. 2 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“) na výskum v PR Smradľavý vrch, kde platí 4. stupeň ochrany podľa § 15 zákona o ochrane prírody a krajiny a na povolenie výnimky podľa § 67 písm. h) zo zakázanej činnosti podľa § 15 ods. 1 písm. a) v znení § 14 ods. 1 písm. c) zákona o ochrane prírody a krajiny zo zákazu pohybovať sa mimo vyznačeného turistického chodníka alebo náučného chodníka za hranicami zastavaného územia obce na území PR Smradľavý vrch a jej ochranného pásma, kde platí štvrtý, resp. tretí stupeň ochrany, v katastrálnom území Timoradza, okres Bánovce nad Bebravou. Žiadosť je zdôvodnená vypracovaním práce stredoškolskej odbornej činnosti zameranej na výskyt škumpy vlasatej (Cotinus coggygria) na území predmetnej prírodnej rezervácie.
Žiadateľ je podľa zákona NR SR č. 145/1995 Z. z. o správnych poplatkoch v znení neskorších predpisov oslobodený od správneho poplatku.
1)	Stredná odborná škola lesnícka a drevárska Jozefa Dekreta Matejovie, Hradná 534, 033 14 Liptovský Hrádok
2)	Matúš Chovan, Slatina nad Bebravou 227, 956 53 Slatina nad Bebravou
3)	Okresný úrad Bánovce nad Bebravou, odbor starostlivosti o životné prostredie, Nám. Ľ. Štúra 7/7, 957 01 Bánovce nad Bebravou
13)	Občianske združenie PRALES, Odtrnovie 563, Rosina 013 22